**Ուգո Այալա Կաստրո** (իսպ.՝ Hugo Ayala Castro, մարտի 31, 1987(1987-03-31), Մորելիա, Մեքսիկայի Միացյալ Նահանգներ), մեքսիկացի ֆուտբոլիստ, ՈՒԱՆԼ Տիգրես ակումբի և Մեքսիկայի ազգային հավաքականի կենտրոնական պաշտպան, 2018 թվականի աշխարհի առաջնության մասնակից։

Ակումբային կարիերա
------------------

Այալան Մեքսիկայի հավաքականի կազմում
Ուգոն «Ատլաս» ակումբի ակադեմիայի սան է։ 2005 թվականի Ապերտուրում ընդգրկվել է հիմնական թիմի հայտացուցակում, բայց մրցաշարի ընթացքում չի մասնակցել ոչ մի հանդիպման՝ մնալով պահեստայինների նստարանին։ 2006 թվականի հոկտեմբերի 28-ին «Գվադալախարա» ակումբի դեմ դերբիում, Ուգոն կատարել է իր նորամուտը Մեքսիկայի առաջնությունում։ Հաջորդ մրցաշրջանում Ուգոն հիմնականում խաղադաշտ է դուրս եկել խաղի վերջնամասում՝ դուրս գալով փոխարինման։ 2007 թվականի Կլաուսուրի սկսվելու հետ միասին, Ուգոն դարձել է հիմնական կազմի խաղացող։ 2008 թվականի օգոստոսի 28-ին «Ամերիկա» ակումբի դեմ խաղի ժամանակ Ուգոն խփել է իր առաջին գոլը՝ «Ատլաս» ակումբի կազմում։ 2009 թվականի հուլիսին «Ատլասի» մարզիչ Ռիկարդո Լավոլպեն 22-ամյա պաշտպանին նշանակել է թիմի ավագ՝ կարիերան ավարտած Բրունո Մարիոնիի փոխարեն։

2010 թվականին պաշտպանի տրանսֆերը 2 մլն-ով գնել է ՈՒԱՆԼ Տիգրես ակումբը։ Հուլիսի 25-ին «Կերետարո» ակումբի դեմ մրցավեճում, Ուգոն նոր թիմի կազմում կատարել է իր նորամուտը։ Առաջին իսկ մրցաշրջանից Ուգոն դարձել է թիմի հիմնական կազմի խաղացող՝ 2010-2011 և 2011-2012 մրցաշրջանների բոլոր խաղերն անցկացնելով առանց փոխարինման։ 2011 թվականին Ապերտուրում Ուգոն ՈՒԱՆԼ Տիգրես ակումբի կազմում դարձել է երկրի չեմպիոն։ 2012 թվականի մայիսի 7-ին «Մոնարկաս Մորելիա» ակումբի դեմ խաղում Ուգոն խփել է իր առաջին գոլը նոր ակումբի կազմում։ ՈՒԱՆԼ Տիգրես ակումբի կազմում Ուգոն երեք անգամ հաղթել է երկրի առաջնությունում, իսկ 2015 թվականին նա թիմին օգնել է հասնել մինչև Լիբերտադորեսի գավաթի խաղարկության եզրափակիչ։ 2017 թվականին Ուգոն չորրորդ անգամ դարձել է Մեքսիկայի չեմպիոն։

Միջազգային կարիերա
------------------

2009 թվականի մարտի 11-ին Ուգոն կատարել է իր նորամուտը Մեքսիկայի ազգային հավաքականի կազմում՝ մասնակցելով Բոլիվիայի ազգային հավաքականի դեմ ընկերական խաղին։

2015 թվականի ամռանը Ուգոն հայտագրվել է իր թիմի կազմում՝ մասնակցելու Ամերիկայի գավաթի խաղարկությանը, որը կայացել է Չիլիում։ Մրցաշարի ընթացքում Ուգոն մասնակցել է Բոլիվիայի, Չիլիի և Էկվադորի հավաքականների դեմ մրցավեճերին։

2017 թվականին Ուգոն դարձել է ԿՈՆԿԱԿԱՖ-ի ոսկե գավաթի խաղարկության բրոնզե մեդալակիր։ Մրցաշարի ընթացքում նա մասնակցել է Սալվադորի, Հունդուրասի և երկու անգամ Ճամայկայի հավաքականների դեմ խաղերին։

2018 թվականի փետրվարի 1-ին Բոսնիա և Հերցեգովինայի հավաքականի դեմ խաղում Ուգոն խփել է իր առաջին գոլը ազգային հավաքականի կազմում։ Նույն թվականին Ուգոն մասնակցել է Ռուսաստանում կայացած աշխարհի առաջնությանը։ Մրցաշարի ընթացքում Ուգոն մասնակցել է Գերմանիայի և Բրազիլիայի հավաքականների դեմ խաղերին։

### Գոլերը Մեքսիկայի հավաքականի կազմում

| # | Ամսաթիվ | Վայր | Հակառակորդ | Հաշիվ | Արդյունք | Մրցություն |
| --- | --- | --- | --- | --- | --- | --- |
| 01. | 1 փետրվարի, 2018 | Ալամոդոմ, Սան Անտոնիո, ԱՄՆ | Բոսնիա և Հերցեգովինա Բոսնիա և Հերցեգովինա | **1**:0 | **1**:0 | Ընկերական խաղ |

Ձեռքբերումներ
-------------

**Թիմային**

Մեքսիկա **ՈՒԱՆԼ Տիգրես**

* 01 1st Մեսքսիկայի ֆուտբոլի առաջնություն — 2011
* 01 1st Մեսքսիկայի ֆուտբոլի առաջնություն — 2015
* 01 1st Մեսքսիկայի ֆուտբոլի առաջնություն — 2016
* 01 1st Մեսքսիկայի ֆուտբոլի առաջնություն — 2017
* Լիբերտադորեսի գավաթի խաղարկության եզրափակչի մասնակից — 2015

**Միջազգային**

Մեքսիկա **Մեքսիկա**

* 03 3rd ԿՈՆԿԱԿԱՖ-ի ոսկե գավաթ — 2017

Ծանոթագրություններ
------------------

1. 1 2  Transfermarkt.com(բազմ․) — 2000.
2. 1 2  Արգենտինական ֆուտբոլի տվյալների շտեմարան (իսպ.)
3. ↑  «Атлас VS. Америка Мехико 1:1» (անգլերեն). soccerway.com. 2008—08—27.
4. ↑  «УАНЛ Тигрес VS. Керетаро 0:1» (անգլերեն). soccerway.com. 2010—07—25.
5. ↑  «Монаркас Морелия VS. УАНЛ Тигрес 1:4» (անգլերեն). soccerway.com. 2012—05—07.
6. ↑  «Мексика VS. Боливия 5:1» (անգլերեն). soccerway.com. 2009—03—12.
7. ↑  «Мексика VS. Боливия 0:0» (անգլերեն). soccerway.com. 2015—06—13.
8. ↑  «Чили VS. Мексика 3:3» (անգլերեն). soccerway.com. 2015—06—16.
9. ↑  «Мексика VS. Эквадор 1:2» (անգլերեն). soccerway.com. 2015—06—19.
10. ↑  «Мексика VS. Сальвадор 3:1» (անգլերեն). soccerway.com. 2017 թ․ հուլիսի 10.
11. ↑  «Мексика VS. Гондурас 1:0» (անգլերեն). soccerway.com. 2017 թ․ հուլիսի 21.
12. ↑  «Мексика VS. Ямайка 0:0» (անգլերեն). soccerway.com. 2017 թ․ հուլիսի 14.
13. ↑  «Мексика VS. Ямайка 0:1» (անգլերեն). soccerway.com. 2017 թ․ հուլիսի 24.
14. ↑  «Мексика VS. Босния и Герцеговина 1:0» (անգլերեն). soccerway.com. 2018 թ․ փետրվարի 1.
15. ↑  «Германия VS. Мексика 0:1» (անգլերեն). soccerway.com. 2018 թ․ հունիսի 17.
16. ↑  «Бразилия VS. Мексика 2:0» (անգլերեն). soccerway.com. 2018 թ․ հուլիսի 2.

Արտաքին հղումներ
----------------

* Ֆուտբոլիստի էջը *soccerway.com* կայքում(անգլ.)
* Ֆուտբոլիստի էջը sports.ru կայքում
* Պրոֆիլը *transfermarkt.com* կայքում(անգլ.)
* Վիճակագրությունը *National Football Teams* կայքում(անգլ.)


|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Թեմատիկ կայքեր | AS.com · BDFA · FootballDatabase.eu · L’Équipe · National Football Teams.com · Soccerbase (խաղացող) · Soccerway · Transfermarkt (խաղացող) |

 |